钦定古今图书集成/理学汇编/文学典/第103卷 > 王讴
## 钦定古今图书集成/理学汇编/文学典/第103卷 > 王讴

按《列朝诗集》：“讴字舜夫，白水人。正德丁丑进士，除工
部主事，改刑都员外，迁按察使。命事镇宣府，引疾归，
卒年三十六。舜夫风神散朗，负气任侠，有高才而无
贵仕，故多烦促焦杀之音。五言隐秀，时可寻味，七言
专力学杜，古体多率易而乖音节，今体无缠绵而乏
神理。然其视关中同时许伯诚、马仲房之伦，则巳超”
系而上矣。诗曰《彭衙集》。自正德戊寅逮嘉靖丙戌，才
九年，所作近千六百篇。汉东颜木为序。